./data/phi1038/phi001/phi1038.phi001.perseus-lat1.xml
Valerius Maximus
autem Curius, exactissima norma Romanae frugalitatis idemque fortitudinis perfectissimumspecimen, Samnitium legatis agresti se in scamno adsidentem foco eque ligneo catillo cenantem—quales epulas apparatus indicio est—spectandum praebuit: ille enim Samnitium diuitias contempsit, Samnites eius paupertatem mirati sunt: nam cum ad eum magnum pondus auri publice missum attulissent,benignis uerbis inuitatus ut eo uti uellet, uultum risu soluit et protinus 'superuacuae' inquit, 'ne dicam ineptae legationis ministri, narrate Samnitibus M'  Curium malle locupletibus imperare quam ipsum fieri locupletem, atque istud ut pretiosum, ita malohominum excogitatum munus refertote et mementote me nec acie uinci nec pecunia corrumpi posse'